# Ņūkāsla pie Tainas

| Ņūkāsla pie Tainas  |
| --- |
| Pilsēta |
| *Newcastle upon Tyne* |
|  |
|  |
|

|  |
| --- |
|  **Ģerbonis** |

 |
| Ņūkāsla pie TainasRādīt kartē "Anglija"Ņūkāsla pie TainasRādīt kartē "Taina un Vīra"Ņūkāsla pie TainasRādīt kartē "Apvienotā Karaliste" |
|
Koordinātas: ﻿ / ﻿ |
| Valsts |  Apvienotā Karaliste |
| Valsts daļa |  Anglija |
| Reģions |
Ziemeļaustrumanglija |
| Grāfiste |
Taina un Vīra |
| Metropoles boro |
Ņūkāsla pie Tainas |
| Dibināta |
2. gadsimts |
| Platība |
|  • Pilsēta |
114,0 km2 |
| Augstums |
40 m |
| Iedzīvotāji
(2021) |
|  • Pilsēta |
273 875 |
|  • blīvums |
2 402,4/km² |
|  • aglomerācija |
879 996 |
| Pasta kods | NE1–7, NE12–20, NE27–29, NE82–99 |
| Mājaslapa | www.newcastle.gov.uk |
|  **Ņūkāsla pie Tainas Vikikrātuvē** |

**Ņūkāsla pie Tainas** (angļu: *Newcastle upon Tyne*), bieži saīsināti **Ņūkāsla**, ir lielpilsēta Anglijā, Tainas un Vīras metropoles grāfistes un Ņūkāslas pie Tainas metropoles boro lielākā apdzīvotā vieta un administratīvais centrs. Atrodas Tainas upes kreisajā krastā 459 km no valsts galvaspilsētas Londonas. Tainsaidas aglomerācijas galvenais centrs. Pilsētas un apkārtnes iedzīvotājus dēvē par džordijiem (*geordies*). Vēsturiski svarīgs akmeņogļu ieguves un tirdzniecības centrs.

## Vēsture

Pilsētas pirmsākumi meklēkami mūsu ēras II gs., kad romiešu imperators Adriāns pilsētas mūsdienu teritorijā nodibināja apmetni Ponseliju (*Pons Aelius*). Mūsdienās no tā laika apbūves redzama Adriāna vaļņa atliekas, kuras redzamas vairākās vietās pilsētā. Kad romieši pameta Britāniju, pilsēta ietilpa anglosakšu Nortambrijas karalistē, un bija pazīstama kā Monkčestra (*Monkchester*). 1080. gadā, pēc sacelšanās pret normaņiem, pilsētu pilnībā nopostīja bīskaps Odo.

Tomēr Viljama Iekarotāja dēls Normandijas hercogs Robērs III, apzinoties vietas stratēģisko nozīmi, uzcēla šeit koka pili, kuru nosauca par *Novum Castellum/New Castle* (Jaunā pils), no kā cēlies pilsētas mūsdienu nosaukums. Viduslaikos Ņūkāsla bija Anglijas ziemeļu robežpilsēta. Vairākkārt tai uzbruka skotu karaspēks, bet 1174. gadā Ņūkāslā tika ieslodzīts Skotijas karalis Viljams Lauva.

Anglijas karalis Čārlzs I 17. gadsimtā piešķīra Ņūkāslai tiesības tirgoties ar Austrumanglijas oglēm, un šis monopols labvēlīgi ietekmēja pilsētas attīstību. Anglijas pilsoņu kara laikā Ņūkāsla atbalstīja karali, tāpēc 1644. gadā tai uzbruka parlamenta piekritēji, kuru atbalsta bāze bija Sanderlenda.

18. gadsimtā Ņūkāsla līdz ar Londonu, Oksfordu un Kembridžu bija viens no angļu grāmatu izdošanas centriem. 19. gadsimtā Ņūkāslā strauji attīstījās smagā rūpniecība un tā bija viens no rūpnieciskās revolūcijas centriem. 20. gadsimta vidū smagā rūpniecība Ņūkāslā panīka.

## Saimniecība

Pilsētā ir bankas *Northern Rock* un programmatūras uzņēmuma *The Sage Group* galveno mītņu vieta.

## Sports

Sportā Ņūkāsla pazīstama kā Premjerlīgas futbola kluba *Newcastle United FC* mājvieta.

## Cilvēki

Ņūkāslā pie Tainas dzimuši:

* Tomass Adisons (*Thomas Addison*, 1793—1860) — ārsts;
* Rūdolfs Ābels (*Рудольф Абель*, 1903—1971) — padomju spiegs;
* Ēriks Bardons (*Eric Burdon*, 1941) — mūziķis;
* Pīters Bērdslijs (*Peter Beardsley*, 1961) — futbolists;
* Henks Mārvins (*Hank Marvin*, 1941) — mūziķis;
* Mets Ridlijs (*Matt Ridley*, 1958) — rakstnieks;
* Džordžs Stīvensons (*George Stephenson*, 1781—1848) — izgudrotājs;
* Roberts Stīvensons (*Robert Stephenson*, 1803—1859) — inženieris;
* Alans Šīrers (*Alan Shearer*, 1970) — futbolists;
* Abhisits Vedžadživa (อภิสิทธิ์ เวชชาชีวะ, 1964) — taizemiešu politiķis.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Ņūkāsla pie Tainas.

* *Encyclopædia Britannica* raksts (angliski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)